钦定古今图书集成/历象汇编/乾象典/第050卷 > 腾蛇
## 钦定古今图书集成/历象汇编/乾象典/第050卷 > 腾蛇

按《星经》，“腾蛇二十三星，在室北枕河，主水虫头。”入室
一度，去北辰五十度也。

按：《史记天官书》《汉书天文志》俱不载。

按《晋书天文志》：“腾蛇二十二星，在营室北，天蛇也，主
水虫。”

按：《隋书天文志》同。

按《宋史天文志》：“腾蛇二十二星，在室宿北，主水虫，居
河滨。”

按《观象玩占》：“腾蛇二十二星，在室北河滨，若盘蛇之
状，一曰天蛇，蛇之牡也，与龟鳖交，水虫之长也，主水
族，水中虫皆属焉。”

按《历学会通》：“腾蛇如盘蛇之状，居河中，天蛇也。主水
虫风雨。”